Κλάρενς Μπράουν

Ο Κλάρενς Λίον Μπράουν (αγγλικά: Clarence Leon Brown, 10 Μαΐου 1890 -17 Αυγούστου 1987) ήταν Αμερικανός σκηνοθέτης, παραγωγός, σεναριογράφος και μοντέρ. Γεννημένος στη Μασαχουσέτη, μετακόμισε σε ηλικία 11 ετών στο Τενεσί, κατόπιν αποφοίτησε σε ηλικία 19 ετών από το Πανεπιστήμιο του Τενεσί, ως μηχανικός. Αργότερα, άνοιξε και δική του επιχείρηση, με τον τίτλο Brown Motor Car Company, στην Αλαμπάμα. Περί το 1913, άρχισε να δείχνει ενδιαφέρον για τον κινηματογράφο, και προσλήφθηκε στο Peerless Studio, αρχικά ως βοηθός του Γάλλου σκηνοθέτη Μορίς Τουρνέ.

Μετά το πέρας του Πρώτου Παγκοσμίου Πολέμου και, συγκεκριμένα, το 1920, έκανε το σκηνοθετικό του ντεμπούτο, μαζί με τον Τουρνέ, στην ταινία The Great Redeemer. Λίγο καιρό αργότερα υπέγραψε την πρώτη του ταινία, χωρίς τον Τουρνέ, το Ο Τελευταίος των Μοϊκανών. Κατόπιν, εντάχθηκε σε μεγάλες εταιρείες, αρχικά στη Universal και μετά στην MGM, όπου έκατσε έως τη δεκαετία του 50.

Στην καριέρα του υπήρξε πέντε φορές υποψήφιος για Όσκαρ, ως σκηνοθέτης και μία φορά ως παραγωγός, χωρίς να κερδίσει ποτέ. Παρόλα αυτά, κέρδισε στο Φεστιβάλ Κινηματογράφου της Βενετίας, το Βραβείο Καλύτερης Ξενόγλωσσης Ταινίας, με το Άννα Καρένινα. Μαζί με τον Άλφρεντ Χίτσκοκ και τον Ρόμπερτ Όλτμαν έχουν τις περισσότερες υποψηφιότητες για Όσκαρ Σκηνοθεσίας, χωρίς να το έχει κερδίσει κανείς. Προς τιμήν του το θέατρο του Πανεπιστημίου του Τενεσί πήρε το όνομά του, επίσης, στις 8 Φεβρουαρίου του 1960, τιμήθηκε με ένα αστέρι στη Λεωφόρο της Δόξας, του Χόλιγουντ.

Παραπομπές

Εξωτερικοί σύνδεσμοι 

 
 "An Extraordinary Town - Clinton, Massachusetts" (a book on Brown's birthplace, with an extensive section on Brown), extraordinarytown.com
 Information available on the actual dates and nominations, plus commentary on the nominations for multiple roles/films in 1929/1930 , oscars.org
 Clarence Brown profile, virtual-history.com 

Αμερικανοί σκηνοθέτες
Αμερικανοί μοντέρ
Αμερικανοί παραγωγοί ταινιών
Αμερικανοί σεναριογράφοι